# Informaţii de stare SAMBA

&Alexander.Neundorf;
&tradClaudiuCostin;
2002-02-12
3.00.00
KDE KControl Samba informaţii de sistem

## Informaţii de stare SAMBA

Monitorul de Stare Samba şi NFS este o interfaţă grafică pentru programele `smbstatus` şi `showmount`. Smbstatus raportează informaţii despre conexiunile Samba curente şi face parte din suita de utilitare Samba care implementează protocolul SMB (Session Message Block). Acest protocol mai este cunoscut şi sub numele de NetBIOS sau LanManager.

El poate fi utilizat pentru a asigura partajarea imprimantelor şi a spaţiului de disc într-o reţea formată din maşini ce rulează diferite versiuni de &Microsoft; &Windows;.

`showmount` este parte a pachetului software NFS. NFS înseamnă Network File System şi reprezintă modul tradiţional &UNIX; de a partaja foldere în reţea. În cadrul acestei aplicaţii este analizat rezultatul comnezii `showmount` `-a localhost`. Pe unele sisteme `showmount` este în directorul `/usr/sbin`. Verificaţi că această comandă este accesibilă prin intermediul variabilei de mediu `PATH`.

### Exportări

În această pagină puteţi vedea o listă largă ce afişează conexiunile curente active la partajările Samba şi exportările NFS ale maşinii dumneavoastră. Prima coloană precizează dacă resursa este o partajare Samba (SMB) sau o exportare NFS. Cea de-a doua coloană conţine numele partajării, iar cea de-a treia numele maşinii distante ce accesează acea partajare. Coloanele rămase au sens numai pentru partajările Samba.

Cea de-a patra coloană conţine identificatorul de utilizator care accesează partajarea. Nu este obligatoriu să se potrivească cu identificatorul de utilizator &UNIX; al acelui utilizator. Aceleaşi lucru se aplică pentru coloana următoare ce afişează grupul asociat utilizatorului.

Fiecare conexiune la una din partajările dumneavoastră este controlată de un singur proces (`smbd`). Coloana următoare afişează identificatorul de proces (pid-ul) al acelui `smbd`. Dacă "omorîţi" acel proces, utilizatorul va fi deconectat. Dacă utilizatorul distant lucrează din &Windows;, imediat ce acel proces este terminat, va fi creat unul nou, astfel încît nici nu va observa acest lucru.

Ultima coloană specifică numărul de fişiere deschise de acel utilizator. Aici vedeţi numai cîte fişiere are deschise în acel moment, nu şi cîte fişiere a copiat sau deschis &etc;

### Importări

Aici vedeţi ce partajări Samba şi NFS de pe alte maşini sînt montate în sistemul de fişiere local. Prima coloană afişează dacă este de tip Samba sau NFS, cea de-a doua indică numele partajării, iar cea de-a treia punctul de montare local.

Partajările NFS pe care ar trebui să le vedeţi în &Linux; (funcţionalitatea a fost testată), ar trebui să meargă şi din &Solaris; (nu a fost testat încă).

### Jurnal

Această pagină prezintă într-un mod mai atractiv conţinutul fişierului jurnal samba local. Dacă deschideţi această pagină, lista va fi goală. Trebuie să apăsaţi butonul Actualizează, iar apoi fişierul jurnal samba va fi citit şi rezultatele afişate. Verificaţi că fişierul jurnal de pe sistemul dumneavoastră este într-adevăr la locaţia specificată în linia de editare. Dacă este în altă parte sau are alt nume, corectaţi calea. După actualizarea numelui de fişier trebuie să apăsaţi din nou Actualizează.

Samba auditează acţiunile sale în concordanţă cu nivelul de jurnalizare (vedeţi fişierul `smb.conf`). Dacă loglevel = 1, samba auditează numai cînd cineva se conectează la maşina dumneavoastră şi cînd conexiunea este închisă. Daca loglevel = 2, înregistrează dacă cineva deschide un fişier şi îl închide. Pentru nivele de jurnalizare mai mari de 2 informaţiile generate sînt semnificativ de mari. Utilizaţi cu grijă această variabilă de configurare.

Dacă sînteţi interesat să aflaţi cine accesează maşina dumneavoastră şi ce fişiere sînt deschise, setaţi nivelul de jurnalizare la 2 şi creaţi regulat un fişier jurnal samba nou (de exemplu setaţi un proces `cron` care o dată pe săptămînă mută fişierul jurnal curent în alt folder sau ceva de genul acesta). Altfel fişierul jurnal samba va deveni imens.

Cu cele patru căsuţe de opţiune de sub lista mare puteţi decide ce evenimente să fie afişate în listă. Trebuie să apăsaţi butonul Actualizează pentru a vedea rezultatele. Dacă nivelul de jurnalizare este prea mic, nu veţi vedea chiar tot ce doriţi.

Dacă daţi clic pe antetul unei coloane, puteţi sorta lista după conţinutul acelei coloane.

### Statistici

În această pagină puteţi filtra rezultatele din cea de-a treia pagină după un anumit conţinut.

Să presupunem că în cîmpul Eveniment (nu cel din listă) este selectat `Conexiune`, Serviciu/Fişier este setat la `*`, Gazdă/Utilizator la `*`, Afişează informaţii de serviciu extinse şi Afişează informaţii de gazdă extinse sînt dezactivate.

Dacă acum apăsaţi Caută, veţi vedea cît de des a fost accesată o partajare `*` (adică orice partajare) de la maşina `*` (adică orice calculator). Acum activaţi opţiunea Afişează informaţii de gazdă extinse şi apăsaţi din nou Caută. Acum ar trebui să vedeţi pentru fiecare maşină care se potriveşte cu expresia de globalizare `*`, cîte conexiuni au fost deschise în mod individual.

Apăsaţi butonul Şterge rezultatele.

Acum setaţi cîmpul Eveniment la `Acces fişier`, activaţi opţiunea Afişează informaţii de serviciu extinse şi apăsaţi din nou Caută.

În acest mod puteţi vedea cît de des a fost accesat un fişier. Dacă activaţi şi opţiunea Afişează informaţii de gazdă extinse, veţi observa şi cît de des a fost deschis fiecare fişier de către fiecare utilizator.

În liniile de editare Serviciu/Fişier şi Gazdă/Utilizator puteţi utiliza caracterele de globalizare `*` şi `?` în acelaşi mod în care le utilizaţi şi la linia de comandă. Expresiile regulate nu sînt recunoscute.

Dacă daţi clic pe antetul unei coloane, puteţi sorta lista după acea coloană. În acest mod puteţi verifica care fişier a fost deschis mai des sau ce utilizator a deschis cele mai multe fişiere şi aşa mai departe.

### Autor secţiune

Copyright 2000: Michael Glauche şi &Alexander.Neundorf; &Alexander.Neundorf.mail;

Scris pentru prima dată de: Michael Glauche

Responsabil actual: &Alexander.Neundorf; &Alexander.Neundorf.mail;

Contributori

- Conversia la modul kcontrol:

  &Matthias.Hoelzer-Kluepfel; &Matthias.Hoelzer-Kluepfel.mail;

- Utilizarea KProcess în loc de popen şi verificări extensive de erori:

  &David.Faure; &David.Faure.mail;

- Conversia la kcmodule; a adăugat subferestrele 2,3,4; corecţii de erori:

  &Alexander.Neundorf; &Alexander.Neundorf.mail;

Documentaţia copyright 2000 &Alexander.Neundorf; &Alexander.Neundorf.mail;

Documentaţie convertită la DocBook de &Mike.McBride; &Mike.McBride.mail;

Traducere de &Claudiu.Costin; &Claudiu.Costin.mail;.